
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 55
                                                                26 martie 2026
privind inițierea vânzării directe a terenului în suprafață de 436 mp., cu categoria de folosință curți - construcții, situat în intravilanul municipiului Sighișoara, str. Mihai Eminescu, nr. 4 - 6, județul Mureș

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.553/27.02.2026 şi la Consiliul Local Sighișoara cu nr. 12.074/20.03.2026, de referatul de aprobare, înregistrat cu nr. 8.554/27.02.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 6.665/16.02.2026, formulată de domnul Colceriu Dan Iosif, în calitate de administrator al S.C. SAWELY PROD S.R.L., prin care se solicită cumpărarea terenului aferent construcției situate în municipiul Sighișoara, str. Mihai Eminescu nr. 4 - 6;
Având în vedere extrasul de carte funciară nr. 58023 Sighișoara și documentația cadastrală depusă (plan de amplasament și delimitare/plan de situație), din care rezultă că imobilul este situat în intravilanul municipiului Sighișoara și este compus din teren în suprafață de 436 mp., categoria de folosință curți - construcții, identificat cu nr. cadastral 1353/7, provenit din C.F. vechi nr. 9676, nr. topografic 555/3/7, pe care este edificată construcția C5 – tipografie;
Având în vedere că dreptul de proprietate asupra construcției edificată pe terenul menționat este înscris în favoarea S.C. SAWELY PROD S.R.L., potrivit înscrierilor din Cartea Funciară nr. 58023 Sighișoara;
Având în vedere contractul de închiriere nr. 86/01.10.2012, încheiat între Municipiul Sighișoara și S.C. SAWELY PROD S.R.L., precum și actele adiționale ulterioare prin care contractul a fost modificat și prelungit succesiv, rezultând utilizarea legală și continuă a terenului aferent construcției aflate în proprietatea societății;
Având în vedere că terenul aferent construcției este potrivit înscrierilor din cartea funciară proprietatea Consiliului Local al Municipiului Sighișoara, face parte din domeniul privat al municipiului și este evidențiat în inventarul bunurilor aparținând domeniului privat al Municipiului Sighișoara la poziția nr. 5.2.029, având valoarea de inventar de 62.962,59 lei;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 5 lit. hh) și art. 96 din aceasta, și ținând cont astfel de faptul că unităţile administrativ - teritoriale sunt persoane juridice de drept public, cu capacitate juridică deplină şi patrimoniu propriu, sunt subiecte juridice de drept fiscal, titulare ale codului de înregistrare fiscală şi ale conturilor deschise la unităţile teritoriale de trezorerie, precum şi la unităţile bancare și sunt titulare ale drepturilor şi obligaţiilor ce decurg din contractele privind administrarea bunurilor care aparţin domeniului public şi privat în care acestea sunt parte, precum şi din raporturile cu alte persoane fizice sau juridice, în condiţiile legii;

Văzând și prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 106, art. 108 și cele ale art. 129 alin. (1) și alin. (2) lit. „c”, care stipulează că autorităţile administraţiei publice din comune, oraşe şi municipii sunt consiliile locale, ca autorităţi deliberative, şi primarii, ca autorităţi executive, că modul de administrare al domeniului public şi privat al unităţilor administrativ - teritoriale este hotărât de consiliile locale, în condiţiile codului administrativ prin modalitățile de adminstrare a bunurilor ce aparţin domeniului public sau privat local prevăzute de acesta; că autoritatea deliberativă are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale, având totodată și atribuţii privind administrarea domeniului public şi privat al municipiului;
Având în vedere prevederile art. 555 - 566, art. 885 și art. 888 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Ținând cont de faptul că, date fiind cele expuse mai sus terenul amintit indubitabil face parte din domeniul privat al municipiului, fiind de altfel și evidențiat în inventarul bunurilor aparținând domeniului privat al municipiului;
Având în vedere că, potrivit verificărilor efectuate în evidențele instituției și în înscrierile din cartea funciară nr. 58023 Sighișoara, imobilul nu face obiectul unor litigii și nu este afectat de utilitate publică, iar din analiza înscrierilor din cartea funciară nu rezultă existența unor sarcini, interdicții sau notări privind formularea unor notificări în temeiul Legii nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989;
Având în vedere că, pe terenul identificat cu nr. cadastral 1353/7, nr. topografic 555/3/7, înscris în Cartea Funciară nr. 58023 Sighișoara este edificată construcția C5 – tipografie, aflată în proprietatea S.C. SAWELY PROD S.R.L., iar societatea utilizează în mod legal și continuu terenul aferent construcției în baza contractului de închiriere nr. 86/01.10.2012 și a actelor adiționale ulterioare încheiate, rezultând necesitatea reglementării situației juridice a imobilului și a terenului aferent construcției, justificând de altfel și solicitarea formulată;
Având în vedere că valorificarea terenului către proprietarul construcției conduce la clarificarea situației juridice a imobilului, la corelarea situației juridice cu situația de fapt existentă și la administrarea eficientă a patrimoniului Municipiului Sighișoara;

Ținând cont de prevederile art. 364 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și de prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024;

Având în vedere prevederile Legii nr. 287/2009 privind Codul civil, republicată, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 8.556/27.02.2026, prin care se propune inițierea vânzării directe a terenului în suprafață de 436 mp., cu categoria de folosință curți - construcții, situat în intravilanul municipiului Sighișoara, str. Mihai Eminescu, nr. 4 - 6, județul Mureș;
Având în vedere avizele favorabile ale tuturor comisiilor pe domenii de specialitate; 
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

          H O T Ă R Ă Ş T E:

           
Art. 1. Se aprobă modificarea înscrierii de carte funciară, cu referire la C.F. nr. 58023 Sighişoara, în sensul că titularul dreptului de proprietate asupra imobilului – teren în suprafaţă de 436 mp., înscris în C.F. nr. 58023 Sighișoara, sub nr. cad. 1353/7, nr. topografic 555/3/7 este U.A.T. Municipiul Sighişoara – domeniul privat.

           
Art. 2. Se aprobă și se atestă stabilirea apartenenței imobilului – teren în suprafaţă de 436 mp., înscris în C.F. nr. 58023 Sighișoara, sub nr. cad. 1353/7, nr. topografic 555/3/7 la domeniul privat al Municipiului Sighişoara. 

Art. 3. Prezenta hotărâre se va depune la Biroul de Cadastru și Publicitate Imobiliară Sighișoara în vederea actualizării/rectificării înscrierilor situației de fapt a imobilului de natură teren mai sus identificat, în cartea funciară, astfel cum sunt acestea prevăzute în prezenta hotărâre.

Art. 4. Se însușește cererea formulată de Colceriu Dan Iosif, administrator al S.C. SAWELY PROD S.R.L., respectiv propunerea de cumpărare formulată de acesta pentru vânzarea directă a terenului intravilan, cu categoria de folosință curți - construcții, în suprafață de 436 mp., situat în municipiul Sighișoara, str. Mihai Eminescu nr. 4 - 6, identificat cu nr. cadastral 1353/7, înscris în C.F. nr. 58023 Sighișoara, provenit din C.F. vechi nr. 9676, nr. topografic 555/3/7, pe care este edificată construcția C5 – tipografie, proprietatea societății solicitante.

Art. 5. Se aprobă inițierea vânzării directe către S.C. SAWELY PROD S.R.L., prin administrator Colceriu Dan Iosif, a terenului intravilan, cu categoria de folosință curți - construcții, în suprafață de 436 mp., situat în municipiul Sighișoara, județul Mureș, identificat cu nr. cadastral 1353/7, înscris în C.F. nr. 58023 Sighișoara, provenit din C.F. vechi nr. 9676, nr. topografic 555/3/7, poziția A1, potrivit prevederilor Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.

Art. 6. Ca o consecință a prevederilor art. 4 și art. 5 din prezenta, în vederea determinării prețului de vânzare a terenului mai sus individualizat, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a unui raport de evaluare pentru teren, cu respectarea prevederilor Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.

Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Serviciul Impozite, Taxe și Executare Creanțe – Direcția Economică din cadrul Municipiului Sighișoara.

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Fintoc Lucian - Aurel       
                                                                                                   Contrasemnează pentru legalitate
                                SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef;
  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

              1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

15 ex.

B.A.

